CELEX: 62015CN0294
Language: hr
Date: 2015-06-17 00:00:00
Title: Predmet C-294/15: Zahtjev za prethodnu odluku koji je 17. lipnja 2015. uputio Sąd Apelacyjny w Warszawie (Poljska) – Edyta Mikołajczyk protiv Marie Louise Czarnecke, Stefana Czarneckija

21.9.2015   
            
            
               HR
            
            
               Službeni list Europske unije
            
            
               C 311/19
            
         Zahtjev za prethodnu odluku koji je 17. lipnja 2015. uputio Sąd Apelacyjny w Warszawie (Poljska) – Edyta Mikołajczyk protiv Marie Louise Czarnecke, Stefana Czarneckija
   (Predmet C-294/15)
   (2015/C 311/23)
   Jezik postupka: poljski
   
      Sud koji je uputio zahtjev
   
   Sąd Apelacyjny w Warszawie
   
      Stranke glavnog postupka
   
   
      Tužitelj i žalitelj: Edyta Mikołajczyk
   
      Tuženici i druge stranke u žalbenom postupku: Marie Louise Czarnecka, Stefan Czarnecki
   
      Prethodna pitanja
   
   
               1.
            
            
               Ulaze li postupci o poništaju braka nakon smrti jednog od bračnih drugova u područje primjene Uredbe Vijeća (EZ) br. 2201/2003 od 27. studenoga 2003. o nadležnosti, priznavanju i izvršenju sudskih odluka u bračnim sporovima i u stvarima povezanim s roditeljskom odgovornošću, kojom se stavlja izvan snage Uredba (EZ) br. 1347/2000 (1)?
            
         
               2.
            
            
               U slučaju potvrdnog odgovora na prvo pitanje: obuhvaća li područje primjene gore navedene uredbe i postupke o poništaju braka koje pokreće osoba koja nije jedan od bračnih drugova?
            
         
               3.
            
            
               U slučaju potvrdnog odgovora na drugo pitanje: može li se nadležnost suda u postupcima o poništaju braka koji pokreće osoba koja nije jedan od bračnih drugova zasnivati na temeljima navedenima u članku 3. stavku 1. točki (a) petoj i šestoj alineji Uredbe?
            
         
      (1)  SL L 338, str. 1. (SL, posebno izdanje na hrvatskom jeziku, poglavlje 19., svezak 3., str. 133.)